**DEGRADARE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au plecat păsările migratoare

Să ciugulească din trupuri umane,

Părăsite de sentimente, de trăiri, de emoții,

Pe plajele virgine...

Stau în rând sufletele răstignite

Pe crucea nimicului

Și-n jur plutește un aer trist de gol,

Al morților ce-n viață nu au avut un scop...

Merg pe plajă zdrobind nisipul sub picioare

Și le dau rând pe rând sărutări

Pe frunțile lor arse de soare...

Se ridică ușor și învie,

Dar mor la loc de o mie de ori

Când se lovesc de-a mea privire...

Tu, om ciudat, cu-n milion de trupuri și inimi

Ce le ai împrăștiate printre scoici,

Ce nu ai știut despre iubire și vise,

Ce mi-ai despicat firea în sute de stări,

Clipește des în vidul greu al chemării

Și apoi din nou să mori,

Cu sufletul tăiat de ascuțite săbii...

Iubite, îmi pare rău!

Dar aseară am visat din nou vrăbii...